அஷ்ட பிரதான்

அஷ்டா பிரதான் (Ashta Pradhan) (நவீன கால அமைச்சரவை) என்பது மராட்டியப் பேரரசில் மந்திரி பிரதிநிதிகளின் குழுவாக இருந்தது.  மராத்தா மையப்பகுதியில் நல்லாட்சி நடைமுறைகளை அமல்படுத்தியதோடு, முகலாயப் பேரரசுக்கு எதிரான இராணுவப் போர்களின் வெற்றிக்கும் இந்த சபை பெருமை சேர்த்தது.

அரசியலமைப்பு 
1674 இல், சத்ரபதி சிவாஜியின் முடிசூட்டு விழா  இன்றைய இந்திய மாநிலமான மகாராட்டிராவில் உள்ள ராய்கட் கோட்டையில் நடைபெற்றது. அந்த சந்தர்ப்பத்தில், சிவாஜி தனது புதிய மாநிலத்தின் நிர்வாகத்திற்கு வழிகாட்ட எட்டு அமைச்சர்களைக் கொண்ட ஒரு குழுவை நிறுவினார். இந்த சபை அஷ்ட பிரதான் என்று அழைக்கப்பட்டது. அமைச்சர்கள் ஒவ்வொருவரும் ஒரு நிர்வாகத் துறையின் பொறுப்பில் வைக்கப்பட்டனர்; எனவே, சபை ஒரு அதிகாரத்துவத்தின் பிறப்பைக் கொண்டிருந்தது.

ஒரு நிர்வாக முறையை முறைப்படுத்துவது பிற நடவடிக்கைகளுடன் கூடிய ஒரு பகுதியாகும். இது ஒரு இறையாண்மை அரசை முறைப்படுத்துவதைக் குறிக்கிறது. இது சிவாஜியின் முடிசூட்டு நிகழ்வின் போது செயல்படுத்தப்பட்டது: அவரது அடையாளத்தைத் தாங்கிய நாணயங்கள் (செப்பு மற்றும் தங்க நாணயம்) வெளியிடப்பட்டன.

கலவை 
அஷ்டா பிரதான் மாநிலத்தின் அனைத்து முதன்மை நிர்வாக செயல்பாடுகளையும் உள்ளடக்கியதாக வடிவமைக்கப்பட்டது. ஒவ்வொரு அமைச்சருக்கும் நிர்வாகத்தில் ஒரு பங்கு பொறுப்பு வழங்கப்பட்டது. அமைச்சர் பதவிகள் சமசுகிருத மொழியிலிருந்து பெறப்பட்டன; எட்டு அமைச்சர் பதவிகள் பின்வருமாறு:

 பந்த்பிரதான் அல்லது பேஷ்வா - தலைமை அமைச்சர், பேரரசின் பொது நிர்வாகம். சத்ரபதி சிவாஜி நியமித்த முதல் பேஷ்வா மோரோபந்த் திரியம்பக் பிங்கிள் ஆவார்.
 அமத்யா அல்லது மஜும்தார் - நிதி மந்திரி, பேரரசின் கணக்குகளை நிர்வகித்தல்.  1662 இல் நிலோ சோந்தியோ மஜும்தாராக நியமிக்கப்பட்டார். 1674 ஆம் ஆண்டில், முடிசூட்டு விழாவில், மஜும்தார் பதவி அமத்யா என மறுபெயரிடப்பட்டது. மேலும் தலைப்பு மட்டுமே இராம்சந்திர பந்த் அமத்யாவுக்கு வழங்கப்பட்டது .
 சர்நாவிசு / சச்சீவ் - செயலாளர், அரச கட்டளைகளைத் தயாரித்தல். 1662 இல் அன்னாஜி தத்தோ சர்நாவிசு / சச்சீவ் ஆக நியமிக்கப்பட்டார்.
 வாகியா-நவிஸ் - உள்துறை அமைச்சர், நாட்டின் உள் விவகாரங்களை நிர்வகித்தல் குறிப்பாக உளவுத்துறை மற்றும் உளவு.
 சார்-இ-நௌபத் அல்லது சேனாபதி - தளபதி, படைகளை நிர்வகித்தல் மற்றும் பேரரசின் பாதுகாப்பு. நேதாஜி பால்கர் முதல் சேனாபதியாக நியமிக்கப்பட்டார். அந்த சகாப்தத்தில் மிகவும் பிரபலமான சேனாபதி ஒருவர் அம்பீர்ராவ் மோகித் .
 சுமந்த் / துபீர் - வெளியுறவு மந்திரி, பிற இறையாண்மை கொண்ட உறவுகளை நிர்வகித்தார். முதல் துபீர் சோனோபந்த் விசுவநாத் துபீர் ஆவார்.

சிவாஜிக்குப் பிறகு 
சிவாஜியின் மகன் சம்பாஜி, (1680-89 இல் ஆட்சி செய்தார்) சபையின் முக்கியத்துவத்தை குறைமதிப்பிற்கு உட்படுத்தினார். காலப்போக்கில், சபை பதவிகள் பரம்பரை, பெயரளவு அதிகாரங்களுடன் அரசவையில் சடங்கு பதவிகளாக மாறியது. கி.பி 1714 தொடங்கி, சிவாஜியின் பேரன் சாகுஜியால் நியமிக்கப்பட்ட ஒரு பிரதமர் படிப்படியாக அதிகாரத்தை தவறுதலாக பயன்படுத்தினார். ஒரு சில காலத்திற்குள், மராட்டிய அரசின் உண்மையான கட்டுப்பாடு அவரது குடும்பத்திற்கு சென்றது. பரம்பரை பிரதமர்களின் இந்த குடும்பம் பேஷ்வா என்ற பட்டத்தை தக்க வைத்துக் கொண்டது . இருப்பினும், சிவாஜியின் ஆட்சியின் கடைசி தசாப்தத்தில் அது நிறைவேற்றிய செயல்பாடுகளை நிரப்ப அஷ்ட பிரதான் சபை ஒருபோதும் புதுப்பிக்கப்படவில்லை.

இதர 

 விக்ரமாதித்தியன் மற்றும் அக்பர் ஆகிய இருவரின் அரசவைகளிலும் இருந்த நவரத்தினங்களைப் போன்றும், கிருஷ்ணதேவராயரின்  அஸ்டதிக்கஜங்கள் போன்ற அமைச்சரவை ஏற்பாடுகளுக்கு அஷ்ட பிரதான் சற்றே ஒத்திருக்கிறது.
 சென் பேரரசின் ஆட்சியாளரான இலட்சுமன் சென் தனது அமைச்சரவையில் பஞ்சரத்னங்களை (5 ரத்தினங்கள் என்று பொருள்) வைத்திருந்தார்; அவர்களில் ஒருவர் பிரபல சமசுகிருத கவிஞரும் கீத கோவிந்தத்தின் ஆசிரியருமான ஜெயதேவர் என்று நம்பப்படுகிறது.
 குரு கோவிந்த் சிங் கல்சாவுக்கு ஒத்த மாநிலத்தில் இரண்டாவது வரிசை தலைமையை வளர்ப்பதற்கான ஒரு முன்முயற்சியாக அஷ்ட பிரதான் கருதப்படலாம். முகலாய பேரரசர் ஔரங்கசீப்பிற்கு எதிராக குரு கோவிந்த் சிங் மற்றும் சிவாஜி ஆகியோர் போராடி வந்தனர்.

குறிப்புகள் 

 Ashta Pradhan. (2006). In Encyclopædia Britannica. Retrieved June 18, 2006, from Encyclopædia Britannica Premium Service: http://cache.britannica.com/eb/article-9009847
மராட்டியப் பேரரசு
துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்